text: Tall Ships Race: Kom og smag på Vadehavs-delikatesser
  21 juli 2014 kl. 06.54
  De mange tusinde gæster, der kommer til Esbjerg i forbindelse med Tall Ships Race, kan smage på lokale delikatesser.
  Det er Sydvestjyske Smagsoplevelser og Nationalpark Vadehavet, der benytter chancen, når flere end 60 skibe fra hele Europa lægger til i Esbjerg Havn ved Tall Ships Race den 2.-5. august.
  De tusindvis gæster skal lokkes til at smage på, hvad egnen kan tilbyde.
  Bl.a. vil der blive etableret en restaurant på kajen.
  Her vil der eksempelvis blive serveret stegte Vadehavsrejer, røget Vesterhavslammekølle og Fanøskinke, lokale oste, Jernved Smør og øl fra Ribe Bryghus, Hr. Skov og Fanø Bryghus.
  Vadehavsdelikatesser
  